b'\n_START_ARTICLE_\nDe forente nasjoners monet\xc3\xa6re og finansielle konferanse\n_START_PARAGRAPH_\nDe forente nasjoners monet\xc3\xa6re og finansielle konferanse, alment omtalt som Bretton Woods-konferansen, var en samling av 730 delegater fra alle de 44 allierte stater i Mount Washington Hotel, i Bretton Woods i New Hampshire i USA, for \xc3\xa5 bestemme hvordan den internasjonale monet\xc3\xa6re og finansielle orden skulle reguleres etter Annen Verdenskrig var avsluttet._NEWLINE_Konferansen fant sted fra 1. juli til 22. juli 1944, da man undertegnet avtaler som gav st\xc3\xb8tet til opprettelsen av Den internasjonale bank for gjenoppbygging og utvikling (IBRD), The General Agreement on Tariffs and Trade (GATT) og Det internasjonale pengefondet (IMF)._NEWLINE_Et annet resultat av konferansen var Bretton Woods-systemet for h\xc3\xa5ndtering av konversjoner mellom valutaene. Dette systemet stod ved lag til tidlig i 1970-\xc3\xa5rene._NEWLINE_Et av de viktigste og mest omstridte vedtakene ved konferansen som ogs\xc3\xa5 verdt \xc3\xa5 merke seg er Norges sterke bidrag ved konferansen som var forslaget om likvidering (nedleggelse) av Den internasjonale oppgj\xc3\xb8rsbanken (BIS), banken som hadde muliggjort og hjulpet nazistene med forflytting av krigsransutbytte og annet. Flere av bankens tidligere styremedlemmer ble senere d\xc3\xb8mt ved krigsrettssaken i N\xc3\xbcrnberg. Likvidering av banken ble til sist faktisk ogs\xc3\xa5 vedtatt, med sterk st\xc3\xb8tte fra USA og Roosevelt-administrasjonen, men senere uthalt og forhindret av president Harry S. Truman.'